# แซม อัลลาร์ไดซ์
แซม อัลลาร์ไดซ์ (; เกิดเมื่อวันที่ 19 ตุลาคม ค.ศ. 1954) " เป็นอดีตนักฟุตบอลและผู้จัดการทีมชาวอังกฤษ ล่าสุดทำหน้าที่ผู้จัดการทีม ลีดส์ยูไนเต็ด ในอีเอฟแอลแชมเปียนชิป

ประวัติ
อัลลาร์ไดซ์ มีชื่อจริงว่า ซามูเอล อัลลาร์ไดซ์ (Samuel  Allardyce) เกิดและเติบโตมาในเมืองดัลลีย์ ในครอบครัวชาวอังกฤษเชื้อสายสกอต โดยมีพ่อ คือ โรเบิร์ต อัลลาร์ไดซ์ ซึ่งเป็นเจ้าหน้าที่ตำรวจ และแม่คือ แมรี่ แอกเนส อัลลาร์ไดซ์ ทั้งคู่เป็นชาวสกอตโดยกำเนิด 

ในช่วงการเป็นนักฟุตบอล อัลลาร์ไดซ์ลงเล่นมากกว่า 400 นัดให้กับ 11 สโมสร โดยเล่นในตำแหน่งกลองหลัง และหลังจากการเลิกเล่นฟุตบอลของเขา อัลลาร์ไดซ์ได้มาเป็นผู้จัดการทีมทีมแรกให้กับลิเมริกค์ สโมสรฟุตบอลของลีกไอร์แลนด์ และสามารถนำพาลิเมริกค์คว้าแชมป์ฟุตบอลลีกดิวิชั่นหนึ่งไอร์แลนด์ได้ในฤดูกาล 1991–92 ซึ่งในสื่อข่าวมวลชนทั่วไปตั้งฉายาให้เขาว่า "บิ๊กแซม" และผลงานล่าสุดของเขาคือการนำเวสต์แฮมยูไนเต็ด เลื่อนชั้นจากฟุตบอลลีกแชมเปียนชิป ขึ้นมาสู่พรีเมียร์ลีก ได้ด้วยการชนะต่อเด้ดพูล ในรอบเพลย์ออฟนัดชิงชนะเลิศ

อีกทั้งยังเป็นผู้จัดการทีมคนแรกที่เป็นผู้จัดการของทั้งซันเดอร์แลนด์ และนิวคาสเซิลยูไนเต็ด ซึ่งทั้งสองสโมสรเป็นเสมือนคู่ปรับกันในฐานะที่เป็นสโมสรประจำเมืองของภูมิภาคตะวันออกเฉียงเหนือของอังกฤษ และยังเคยเป็นผู้จัดการทีมของทั้งโบลตันวอนเดอเรอส์และแบล็กเบิร์นโรเวอส์ ซึ่งเป็นคู่ปรับกันประจำมณฑลแลงคาเชียร์ด้วย

ชีวิตส่วนตัวของอัลลาร์ไดซ์ มีลูกชายคือ เจ็ก อัลลาร์ไดซ์ ที่เคยเป็นนักฟุตบอลเช่นเดียวกัน โดยเคยเป็นผู้เล่นของแบล็กพูลขณะที่อัลลาร์ไดซ์ผู้พ่อเป็นผู้จัดการอยู่ แต่ทว่ากลับได้เล่นในทีมชุดใหญ่แค่นัดเดียวเท่านั้น และได้เลิกเล่นฟุตบอลไปเมื่ออายุเพียง 25 ปี ปัจจุบันนี้เป็นนายหน้านักฟุตบอล  นอกจากการเป็นผู้ฝึกสอนและผู้จัดการทีมฟุตบอลแล้ว แซม อัลลาร์ไดซ์ยังมีอาชีพเสริมด้วยการเป็นนักธุรกิจ ประกอบกิจการหลายอย่าง เช่น ซื้อและพัฒนาอสังหาริมทรัพย์, ขายอะไหล่รถยนต์จนถึงกิจการภัตตาคารระดับหรูหรา มีกิจกรรมที่ชื่นชอบคือ การเต้น โดยเคยเต้นในเพลงกังนัมสไตล์ของไซ นักร้องชาวเกาหลีใต้ ร่วมกับเจมี เรดแนปป์ ออกรายการเกมโชว์ที่ได้รับความนิยมของอังกฤษ รวมถึงเต้นในเพลงของรีแอนนาเฉลิมฉลองในวาระที่ซันเดอร์แลนด์รอดพ้นการตกชั้นหลังจบฤดูกาล 2015–16หน้า 20 กีฬา, 10 เรื่องที่คุณอาจไม่เคยรู้ของ'บิ๊กแซม'  โดย แท ยอน. เดลินิวส์ฉบับที่ 24,393: วันอังคารที่ 26 กรกฎาคม พ.ศ. 2559 แรม 7 ค่ำ เดือน 8 ปีวอก 

ข้อกล่าวหาการทุจริต
การตรวจสอบโดยเดลีเทลิกราฟ ปี ค.ศ. 2016
ในปลายเดือนกันยายน ค.ศ. 2016 นักข่าวจากเดลีเทลิกราฟได้ปลอมตัวเป็นนักธุรกิจตะวันออกกลางเพื่อบันทึกภาพการสนทนากับอัลลาร์ไดซ์  โดยให้คำแนะนำถึงวิธีหลีกเลี่ยงกฎของสมาคมฟุตบอลอังกฤษ ว่าด้วยการการถือสิทธิ์โดยบุคคลที่สาม และมีการเจรจาต่อรองเป็นจำนวน 400,000 ปอนด์ ในภายหลัง อัลลาร์ไดซ์จึงได้ลาออกจากการเป็นผู้จัดการทีมชาติอังกฤษ หลังจากคุมทีมได้เพียงนัดเดียวเท่านั้น คือ ฟุตบอลโลก 2018 รอบคัดเลือก โซนยุโรป ที่อังกฤษเอาชนะสโลวาเกียได้ 1–0 เมื่อต้นเดือนเดียวกัน และเป็นแกเร็ธ เซาธ์เกต ที่เข้ามารักษาการแทน รวมระยะเวลาที่เป็นผู้จัดการทีมชาติอังกฤษเพียงแค่ 67 วัน

เกียรติประวัติ
 นักฟุตบอล 

 โบลตัน
 ฟุตบอลลีกเซคกันด์ดิวิชั่น: ชนะเลิศ (1977/78)

 ผู้จัดการทีม 

 ลิเมริกค์
 ฟุตบอลลีกดิวิชั่นหนึ่งไอร์แลนด์: ชนะเลิศ (1991/92)
 นอตต์สคอนทรี
 ฟุตบอลลีกเติร์ดดิวิชั่น: ชนะเลิศ (1997/98)
 โบลตัน
 ฟุตบอลลีกเฟิร์สดิวิชั่น รอบเพลย์ออฟ: ชนะเลิศ (2000/01)
 ลีกคัพ: รองชนะเลิศ (2003/04)
 เวสต์แฮม ยูไนเต็ด
 ฟุตบอลลีกแชมเปียนชิป รอบเพลย์ออฟ: ชนะเลิศ (2011/12)

 รางวัลอื่น ๆ 
 ผู้จัดการทีมยอดเยี่ยมของพรีเมียร์ลีกประจำเดือน: (สิงหาคม 2001, พฤศจิกายน 2003,http://allafrica.com/stories/200312090445.html มกราคม 2004, ธันวาคม 2006)